Dapur Tetap Tampak Sempurna Walupun Tidak Dilengkapi Kabinet Dan Kaunter Top Hebat

Ruang dapur yang praktikal, selesa dan cantik tentunya menjadi idaman buat pemilik. Apabila dapur di kediaman menepati citarasa kita, baru lah seronok nak memasak untuk keluarga dan sahabat handai.

Jika kediaman milik sendiri dan mempunyai bajet, tiada salahnya berbelanja lebih sedikit untuk proses renovasi dapur. Tetapi bagaimana pula jika tinggaldi rumah sewa?

Menurut perkongsiannya di laman Kelab Kaki Deco Kaison, Ikea, Romantika, Eco dan Mr.DIY di Facebook Puan Diyana telah menerangkan secara terperinci bagaimana dia menghias dapur di rumah sewa dengan bajet yang terhad dan dengan keadaan dapur asal yang kosong. Jom kita semak satu persatu!

“Saya akan kongsikan susun atur dapur di rumah sewa saya yang juga tidak ada kitchen cabinet apatah lagi table top yang bertemakan dekorasi bajet ala ala farmhouse pula. Setiap PENERANGAN insyaAllah ada saya sertakan di caption gambar jadi saya mohon kawan kawan luangkan masa untuk baca dan fahamkan. Maaf sekiranya saya tak selalu ada masa untuk jawab soalan berulang. Semoga perkongsian & penulisan ini bermanfaat untuk semua terutama pada kawan kawan yang masih menyewa juga”

Semasa suami pindah ke rumah sewa ini, keadaan dapur beginilah – langsung kosong,yang ada cuma sinki. Saya cadangkan pada suami (ketika itu tunang) : “apa kata kita beli sahaja loose item yang perlu ikut keperluan dapur ?’’ – saya mulakan lakaran dan apa yang saya perlu cumalah tempat memasak, preparation area & unit penstoran. Orang lain waktu ini mungkin sibuk fikirkan barang hantaran tapi itu semua kami sudah selesaikan awal, apa yang kami perlu fikirkan adalah keadaan dapur yang berfungsi penuh selepas kahwin.
.
Dengan kawalan bajet yang ketat, saya yakin saya mampu siapkan keperluan dapur ini dengan bajet kurang dari RM 500 ! ‘’Biar betul ko ni dik bajet RM 500 satu dapur ni ?’’- mungkin itu lah yang ada di dalam fikiran acik acik dan akak akak sekalian. Sungguh, itulah anggaran yang hangus untuk peralatan utama yang saya gunakan :
• 2 Unit gas stove rack ( RM 70/each @ Shoppe)
• 4 Unit rak penstoran Hyllis saiz besar ( RM 49.90/each @ Ikea)
• 2 Unit rak penstoran Hyllis saiz kecil ( RM 39.90/each @ Ikea)
• Cat yang digunakan pula adalah cat lebihan dari ruang tamu
TOTAL : RM 419.40
Jadi misi perbelanjaan barangan asas saya berjaya !
*Tambahan lain seperti keperluan untuk membeli balang makanan di dapur, hiasan dinding, troli, para, skirting, kuali & periuk serta pinggan mangkuk berbeza bagi setiap isi rumah jadi, jadi bajet tambahan itu terpulang pada anda.

Inilah hasil dapur kami setelah kami berkahwin tiga bulan yang lepas. Saya cuba manfaatkan ruang dengan sebaiknya. Hasilnya,saya boleh katakan dapur ini hampir lengkap, saya ada :
• tempat memasak yang luas
• preparation area bersebelahan sinki
• rak susunan makanan kering
• rak khas untuk kitchen appliance
• rak khas untuk alatan mandian & cucian
• ruang khas untuk susunan pinggan mangkuk harian
• ruang khas untuk stok inventori makanan yang belum dibuka
• ruang khas untuk kuali & periuk
Bahkan beberapa perincian ringkas bagi menghidupkan mood ‘’farmhouse’’ di dapur. Meskipun tidaklah mewah, saya sudah cukup gembira dengan keadaan ruang dapur saya sekarang. Segala keperluan mencukupi dan terlihat sempurna bagi keperluan kami berdua.

Kitchen stove rack ini saya gunakan dua set dan diletakkan bersebelahan, satu saya jadikan tempat memasak dan satu lagi saya jadikan preparation area. Meskipun harganya cuma RM 70.00 satu, dibawahnya ada jaring yang membolehkan susunan periuk, kuali, kitchen utensils dan stok makanan kering yang belum dibuka. Tutupkan dengan skirting jadi semuanya akan nampak kemas dan teratur. Kain skirting pula hanya membaluti ruangan depan dan tepi rak, tidak di bahagian belakang bagi memudahkan kerja pembersihan. Kain ini dibeli pada harga yang sangat murah tidak sampai RM 50.00 pun kerana ianya kain ‘’reject’’ dari kilang tapi saya beli dan lihatlah hasilnya setelah siap dijahit. Upah jahit kain skirting begini pula dikira menggunakan kiraan kaki jadi harganya tidak sampai RM 100.00. Sungguh berbaloi pada saya.

Untuk hidupkan lagi konsep ala ala ‘’farmhouse’’ kononnya,saya tampal kepingan vinyl dari Eco Shop sahaja di atas table top supaya ada finishing rustic looks seakan kayu.Gam extra diperlukan agar kepingan vinyl tak lekang kerana air dan haba. Setakat yang saya guna, ianya tidak licin dan mesti dibersihkan terus selepas memasak.Option ini terpulang pada pilihan masing-masing, kalau nak plain besi sahaja tak ada masalah.

Rug tebal di lantai pula tidak digunapakai secara harian – hanya sesekali apabila tetamu datang berkunjung. Saya beli di lambakan bundle Pasar Rabu Ayer Hitam Johor, harganya cuma RM 40.00 dan sangat sesuai dengan tema dapur saya. Kainnya yang tebal, tidak licin dan saiznya juga besar. Info tambahan: Gunakan anti slippery pad tambahan sekiranya perlu pada bahagian bawah supaya rug setiasa kemas dan terletak elok, sentiasa pilih material yang tepat bagi mengelakkan risiko kemalangan & kecederaan di dapur

Bersebelahan dapur memasak disediakan troli beroda tiga tingkat dengan setiap satunya mempunyai fungsi tersendiri. Aras 1 diletakkan bekas bagi ‘’food garnishing’’—senang lepas masak boleh terus tabur, aras 2 bahagian plastik sampah dan aras 3 dimuatkan roll tisu dapur. Barangan ini pasti saja memudahkan kerja pembersihan semasa atau selepas memasak.

Penggunaan wallpaper jenis PVC berwarna putih di dapur adalah disengajakan kerana saya mahu backsplash ala rumah mat salleh. ‘’Tak susah ke nak bersihkan?’’—Sejujurnya tak ada masalah pun. Material PVC menjadikan semua kesan memasak senang dibersihkan, selepas siap kemaskan sahaja menggunakan kitchen wipes. Saya juga alert dengan post yang dimuatnaik oleh Public Health Malaysia yang menyatakan penggunaan wallpaper di dapur adalah tidak disarankan lebih-lebih lagi apabila peralatan elektrik dibalut.

Saya secara individu bersetuju dengan fakta ini kerana ianya melibatkan keselamatan seisi rumah. Suka saya suggestkan pada Tuan/Puan, pemilihan wallpaper yang lebih sesuai digunakan di bahagian backsplash biarlah sekurang-kurangnya dari material jenis PVC kerana ianya bersifat waterproof, oilproof dan heat resistance. Sekiranya mempunyai budget lebih dan masih mahu menggunakan wallpaper kerana tertarik dengan coraknya yang pelbagai, ada pilihan tempered glass di pasaran yang boleh dipasang pada backsplash namun kerja pemasangannya agak rumit dan memerlukan alatan khas seperti silicone glass sealent. Apa pun akhirnya,terpulanglah pada bajet dan pemikiran rasional anda.

Ketiadaan gas hood pula tidak menjadikan dapur saya berbau hapak kerana pengudaraanya baik. Tambahan pokok indoor jenis ‘Spider Plants’ (chlorophytum) di kawasan memasak pula sangat baik bagi ‘’air circulation’’ sesuatu ruang. Oleh itu, ianya sengaja disangkut sebagai ‘’air cleanser’’ semulajadi di dapur. Pasu tembikar berukir ringkas siap dengan tali yang menampung tumbuhan semulajadi ini saya beli di Bundle Serbaneka, harganya hanya RM 10.00. Berbaloi kan?

Tak ada almari dapur untuk simpan barang ? – Tak ada masalah ! Disebabkan tiada ruang penstoran, saya gunakan empat buah rak Hyllis bersaiz besar dari Ikea yang harganya RM49.90 satu.Saya ciptakan ruang seperti open pantry. Semua alatan memasak dan barangan kering seperti tepung,botol sos,kicap,beras serta rempah ratus saya susun mengikut kategori di situ.

‘’Elehh ko belum ada anak kecik boleh la dik, kalau anak akak habis terbalik dikerjakannya nanti’’—taip Kak A bukan nama sebenar pada ruangan komen. Mari saya beritahu, sebelum saya beli, saya akan study material ni kukuh ke tidak, di mana saya akan letak andai kata saya berpindah ke rumah sendiri nanti? Untuk makluman Tuan/Puan, Hyllis ni ketahanannya boleh menampung sehingga 25 KG setiap unit.Direka khas untuk kegunaan dalam dan luar rumah pula. Material jenis galvanized steel yang digunakan memang berkualiti dari review dalam dan luar negara yang saya baca. Di belakang Hyllis juga terdapat lubang kecil yang boleh di drill pada dinding misal kata takut rak ini terbalik.

Kak B pun menambah di ruangan komen,katanya : ‘’Macam mana kalau budak budak selongkar barang tu,kan dah berterabur ?’’— jangan risau, Ikea datangkan juga Hyllis ni dengan sarung (seakan baju) yang boleh dibeli berasingan sekiranya dirasakan perlu. Fuh penat explain. Okay mulai hari ini saya mohon semua undi saya sebagai jurucakap baru pada produk Ikea hahaha.

Pokok pangkalnya, cara sebegini mungkin tidak sesuai pada semua keadaan rumah. Suka saya ambil semula kata kata seorang ibu anak lima di group sebelah ” bila kita create rumah kita,ia sesuai dengan kita.Apa pulak buat rumah sesuai dengan org lain.” – jadi apa yang kita rasa sesuai, boleh buat. Tak sesuai, tinggal saja dan tak perlu buat.

“Eh rak ini bercahaya ke?”- Ya benar, mari saya ceritakan.Walaupun saya promote rak Ikea dan Shoppe di hampir setiap caption, saya takkan lupakan Eco Shop di mana segala-galanya idea deko kita sebagai rakyat marhaen boleh direalisasikan.

Di setiap tingkat rak Hyllis ini saya tambahkan lampu viral yang harganya cuma RM 2.10. Ianya akan melekat kukuh kerana ada alat penggantung (magnet& double sided pelekat Velcro) di belakang lampu. Beginilah keadaan rak di open pantry saya apabila semua lampu ditutup pada waktu malam. Terang kan ?

Ini satu idea yang pasti memudahkan kebanyakkan ibu-ibu di rumah. Meskipun tidak ada built in cabinet downlight, kita tak perlu lagi berdepan dengan masalah gelap dalam dalam kabinet bila malam,nak bancuh air pun tak nampak.

Ini ruangan sinki saya. Awas bawang rangers ! Sebelum taip apa apa, baca dulu ni dan buka minda anda ya. Kawasan sinki saya TIDAKLAH DIHIAS DENGAN JAMBANGAN BUNGA sebegitu pada hari biasa. Inilah yang kita namakan – for Instagram purpose hahaha. Selepas dah ambil gambar dan memberi effect farmhouse sink versi bajet yang saya inginkan, saya terus sun dried jambangan ini di luar rumah bagi kegunaan projek deko seterusnya iaitu di bilik tetamu. Saya beritahu awal awal, bimbang akak-akak semua tak faham apa motif bunga sejambak di situ, menimbulkan pertanyaan lalu meninggalkan komentar kurang enak untuk dibaca kemudian account anda akan di block oleh saya. Hahaha.

Baiklah, balik kepada cerita asal,kalau kawan kawan perhatikan dengan teliti,padanan rug di lantai saya samaratakan dengan warna langsir yang dibeli di Daiso sebanyak tiga helai, jadi harganya hanya RM 17.70.Di belakangnya ada dua keping day curtain yang dibeli di jualan longgok bundle berharga RM 2.00 sahaja. Jadilah tu tingkap ala-ala farmhouse versi bajet ciput. Pastikan juga langsir yang digunakan di dapur tidak dekat dengan kawasan memasak (sumber api), membolehkan pengudaraan serta pencahayaan yang baik dengan menggunakan material yang betul bahkan dilaraskan dengan labuh yang sesuai.

PS : Sekiranya ada bajet lebih/tinggal di rumah sendiri, pemilihan “blind curtain” lebih praktikal berbanding kain langsir untuk digunakan di dapur.

Peti ais pula tidak berada di kawasan dapur tetapi di ruangan ruang tamu kedua yang bersebelahan sahaja dengan dapur. Tidaklah menyusahkan bagi saya kerana saya selalu keluarkan terus bahan masakan dan dibawa ke dapur sebelum memulakan kerja memasak. Semua bahan untuk buat “rumah” di dalam peti ais ini saya beli di Eco Shop sahaja dan susun ikut apa yang ada…

Saya hack magazine holder RM 2.10 sebanyak 4 buah untuk dijadikan ruang isian makanan mengikut keperluan dapur saya. Bekas penstoran berpenutup yang bertangkai dibeli pada harga RM 2.10 pun saya gunakan untuk simpanan cili boh dan peeled garlic supaya baunya yang kuat tidak mencemari keseluruhan peti ais. Slim tray pula dari Eco Shop juga saya hack sebagai tempat simpanan produk tenusu atau soya seperti tempeh,tauhu dan sebagainya. Bekas tersebut boleh didirikan / dibaringkan mengikut kesesuaian ruang yang ada. Kesemua label sticker pun dibeli dari Eco Shop (satu pack ada 30 jenis sticker label kosong) pun berharga RM 2.10. Total yang perlu keluar bagi susunan yang teratur ? RM 16.80…kurang dari RM 20.00. Sayuran hijau dalam tray di bawah saya alaskan dengan drawer sheet jenis kalis air jadi tak merumitkan kerja pembersihan sekiranya ada sayur berakar/mejadi rosak sebelum penggunaan.Bila semuanya teratur, kerja memasak pun akan jadi lebih cepat.

PS: simpanan susu dan telur sebaiknya disimpan pada belah dalam peti ais,bukan di bahagian pintu kerana suhu sejuk disitu lebih konsisten dari seberang perubahan. Selalu ambil inisiatif untuk membaca dan tahu tentang keselamatan makanan kerana semuanya bermula dari dapur rumah kita sendiri.

Susunan ringkas bahan basah di dalam bekas berpenutup dengan label di ruangan sejuk beku. Meskipun ruang ini agak terhad, susunan begini mampu memuatkan seekor ayam, sebekas isi ayam, pelbagai bekas dengan isi haiwan laut seperti udang dan sotong, paru lembu, dua bekas ais krim berperisa dan daun masakan yang disejukbekukan. Sekiranya berkesempatan, susunan barang basah bagi portion sekali makan adalah lebih baik bagi proses nyahbeku.

Ruang dapur merupakan salah satu ruang utama dalam sesebuah kediaman. Para ibu mesti pernah menghadapi masalah bau dapur yang kurang menyenangkan. Di sini, IMPIANA kongsikan petua mudah menghilangkan bau hanyir atau kurang enak di dapur.

Bahan-bahannya:
Kulit kayu manis
Bunga cengkih
Cuka biasa

Caranya mudah saja. Rebuskan ketiga-tiga bahan di atas, kemudian sembur atau lapkan air rebusan tersebut pada kabinet, jubin, dan sekitar dapur. Selamat mencuba!

Setiap orang nak-nak yang dah berumah tangga sendiri mesti mengimpikan sebuah rumah yang cantik, selesa dan tenang. Ye lah, rumah kan tempat untuk kita beristirehat lepaskan lelah setelah seharian berkerja. Di situ juga lah kita membina sebuah keluarga yang bahagia sebab tu ada perkataan “Rumahku, Syurgaku”

Jadi, Untuk memastikan tersedianya sebuah kediaman yang selesa, sekali sekala kita perlulah buat rombakan untuk memberi kesegaran kepada isi rumah. Tak ada lah bosan. Kebiasaannya, perkara ini melibatkan renovasi. HA! dengar je renovasi mesti ingat memerlukan peruntukan satu jumlah yang banyak kan?

Tapi itu lah antara punca yang menyebabkan niat dan impian kita tadi terbatas. Lebih lagi apa bila melibatkan pembelian rumah 2ndhand. Dah dapat kunci rumah terus pindah masuk tanpa membuat sebarang rombakkan. Tapi dengan 5 tip mudah ini, kerja-kerja renovasi tak perlu peruntukkan jumlah wang yang besar. Tapi yang paling penting rumha tetap bernafas baru.

1. Jangan simpan perabot lama

Perabot lama yang tak sesuai dengan tetapan konsep yang telah dipilih, sila buang ye. Kalau masih elok, boleh cuba jual 2ndhand di laman sosial dan carboot sale dan pelbagai lagi. Mesti ramai yang cakap SAYANG kan. Tapi selagi anda tak keluarkan perabot-perabot tersebut, memang tak dapat lah nak rombak rumah ikut konsep anda pilih sepenuhnya.

Kalau anda seorang yang kreatif dan rajin, cuba makeover perabot tu ikut konsep yang telah dipilih.

2. Kemasan lantai

Kemasan lantai pun memainkan peranan yang penting dalam memberikan kesegaran dan suasana baru di dalam kediaman anda. mesti anda ingat nak tukar lantai baru memerlukan kos yang tinggi kan? Sebanarnya anda punya banyak pilihan seperti menggunakan cat epoxy, vinyl floor dan lain-lain lagi. Pilih untuk pasang sendiri lagi jimat kerana kalau  anda suruh kontraktor apsangkan, ia akan menyebabkan pertambahan belanja 50%.

3. Dinding kemas

Nak nampak suasana yang segar dan menenangkan, pastikan dinding rumah anda tak serabut dengan pelbagai bingkai. Lebih lagi kalau bingkai tue tak padan langsung antara satu sama lain. Tip ini paling penting untuk rumah sempit dan kecil. Untuk nampak kan rumah anda lebih luas, clear kan dinding anda.

Selain itu juga, warna dinding memainkan peranan penting. Jangan lah guna warna-warna gelap untuk keseluruhan dinding. Dominasikan kediamn anda dengan cata dari pilihan neutral  hanya feature wall sahaja guna waran-waran gelap dan menonjol.

4. Banyakkan pencahayaan

Pencahayaan paling penting dalam menyinari kediaman. Sebab tu ada gambar-gambar dekorasi yang anda tengok cantik walaupun ringkas. Sebenarnya pencahayaan lah rahsianya. Setiap sudut letak lampu. Cuba lah lampu spot, lapu lantai, lapu hiasan dan pelbagai lagi. Secara tidak langsung ia mampu menonjolkan keseluruhan perincian dekorasi di dalam kediaman anda.

5.  Siling baru

Ini pilihan terakhir untuk anda yang punya budget lebih. Kebiasaannya bagi yang memiliki rumah apartment atau flat, bumbung anda memang dah rendah. Kalau bumbung rumah anda dah sedia rendah, tak perlu lah anda tambah lagi siling kapur untuk nampak bumbung baru. Cukup sekadar cat dan letak wainscoting pada bahagian-bahagian tertentu seperti di sudut antara dinding dan bumbung.

bagi yang rumah teres dan banglo, bairkan siling anda di posisi lebih tinggi untuk nampakkan suasana rumah yang lebih luas. Tak perlu tambah ukiran-ukiran lain pada siling anda. Adalah lebih baik tambah pencahayaan dengan decorative lamp yang menarik.

Tahun ni raya mesti meriah. Aktiviti kunjung mengunjung pun dah boleh dilakukan. Sudah pasti, persiapan bukan sahaja kuih muih perlu disediakan untuk menyambut tetamu. Rumah pun perlu sentisa rapi dan kemas untuk mengelak keadaan cemas menerima tetamu di saat akhir. Nampaknya, dah beberapa berpuasa. Dah boleh sangat perlahan-lahan mengemas apa yang patut.


4 Kemasan Siling Buat Ruang Tampak Rapi dan Lebih Menyerlah. Apabila memasuki bagunan atau kediaman, perkara yang paling kurang diberi perhatian adalah bahagian siling. Walaupun begitu, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Batu kerikil jadikan laman bajet lebih menarik, paling penting ‘less maintenance.’ Penggunaan batu kerikil sebagai kemasan lantai laman bukan lah sesuatu yang baru. Ia menjadi pilihan bagi pemilik yang inginkan lantai landskap atau laman padu namun masih poros dan mudah diselenggara. Adakalanya, landskap atau kediaman yang dihampari dengan batuan kerikil ini kelihatan lebih menarik walaupun tanpa sebarang perincian.

APA ITU BATU KERIKIL?
Batu kerikil biasanya diperbuat dari pecahan batu granit. Kebiasaanya, saiz batu krikil terdiri daripada 2mm-75m. Ia merupakan salah satu bahan asas yang digunakan untuk pembinaan. Ia juga menjadi pilihan sebagai turapan jalan yang mempunyai penggunaan tidak lasak seperti “drive way” dan lantai landskap

APAKAH KEGUNAAN BATU KRIKIL DI LAMAN?
Selain sebagai lapisan asas permukaan berturap lantai landskap, batu krikil juga sesuai digunkan untuk membuat laluan pejalan kaki, lantai patio, driveways dan pelbagai lagi. Ada juga yang menggunkan batu sebagai sungkupan tanaman. Batu krikil yang digunakan sebagai sungkupan bukan sekadar kemas, malah dapat mengawal pertumbuhan rumpai dan mengekalkan kelembapan

Untuk pemasangan batu krikil sebagai laluan, sebaiknya selepas menentukan ruang yang hendak di letakkan, korekkan sedikit tanah dengan kedalaman 6 inci. Lapisan pasir sebagai asas diperlukan antara 1-1.5 inci tebal. Seterusnya baru diletakkan krikil dengan ketebalam 3 inci. Pasir tadi berfungsi menstabilkan kedudukan batu krikil di bahagian atas disamping menjadi kawasan laluan air.

Namun, disibabkan sifatnya yang berderai dan mudah beralih atau bergerak jika menerima tekanan, sebaiknya letakkan sempadan yang kukuh untuk mengelak masalah tersebut. Jika dibiarkan, lama kelamaan kawasan yang dihampar batu krikil akan makin berkurangan

APA YANG PERLU DILAKUKAN UNTUK MEMASTIKAN PERMUKAAN KRIKIL SENTIASA CANTIK?
Untuk membersihkan sampah yang terperangkap di atas permukaan krikil, anda hanya perlu gunakan penyembur angin atau pencakar rumput. Teknik ini dapat memastikan batuan krikil yang dihamparkan sentiasa kelihatan baru. Batu krikil tidak mereput, namun lama kelamaan ia akan mendap terutamanya apabila menerima tekanan. Sebaiknya, kawasan yang telah mendap perlu di tambak dengan batu baru sekurang-kurangnya 3-4 tahun sekali

3. Anda boleh gabungkan dua warna pada dinding anda untuk kelihatan lebih berkarakter.

4. Untuk ruang tamu yang sempit, anda disarankan tidak meletakkan terlalu banyak perabot. Ia supaya ruang tamu anda tidak sesak dengan perabot.

5. Untuk pemilihan sofa dan juga meja, anda tidak perlu memilih ukuran yang besar. Pilih sahaja meja serta sofa dengan ukuran kecil unutk menjadi alternatif dekorasi diruang tamu minimalis anda. Jangan lupa untuk menambah bantal kecil dengan pilihan warna yang berkilat untuk menambahkan kesan mewah pada ruang tamu.

6. Agar ruang tamu kelihatan lebih hidup, anda boleh meletakkan sebuah pasu bunga yang berisi bunga segar atau artifikal di salah satu sudut ruang tamu anda.

7. Untuk pamirkan koleksi barangan kesayangan anda, gunakan rak bertingkat yang bersesuaian. Ia mampu menjimatkan penggunaan ruang berbanding menggunakan almari.

Kipas angin boleh dibersihkan dengan garam atau pasir tanpa perlu ‘membongkar’ bilah-bilahnya. Debu-debu dan habuk biasanya akan melekat pada bahagian bilah-bilah kipas angin atau di bahagian penutup kepala kipas angin.

Keadaan ini berlaku kerana banyak debu yang melekat. Untuk membersihkan kipas angin biasanya kita perlu ‘membongkar’ bahagian-bahagian tertentu. Tentu ia sangat merumitkan selain memerlukan waktu untuk menyudahkan kerja-kerja pembersihan.

Bagi mereka yang sibuk, tentulah tiada masa untuk berbuat demikian. Sebenarnya untuk membersihkan kipas angin, anda tidak perlu bersusah payah membuka bahagian-bahagian tertentu pada kipas angin.

BERSIHKAN DENGAN MENGGUNAKAN ‘BLOWER’

Jika anda memiliki blower, anda boleh menggunakannya untuk membersihkan kipas angin. Caranya mudah sahaja. Bawa kipas angin yang berdebu ke luar ruangan lalu tutup dengan plastik hitam. Kemudian gunakan blower untuk ‘menjatuhkan’ debu daripada bilah-bilah dan bahagian luar kipas angin. Namun cara ini juga memiliki kekurangan. Cara ini tidak akan berfungsi jika debu sudah terlalu tebal.

MENGGUNAKAN PASIR ATAU GARAM

Mungkin anda belum familiar mendengarnya, tapi garam atau pasir boleh digunakan untuk membersihkan kipas. Cara yang satu ini juga sangat sesuai untuk membersihkan debu dan kotoran yang melekat pada bilah-bilah kipas angin termasuk kipas angin jenis kotak.

Langkah pertama yang perlu dilakukan ialah dengan mengambil kertas surat khabar atau kertas mahjong. Kemudian letakkan kipas di atasnya. Kipas boleh dihalakan ke bahagian atas atau pun bawah. Setelah itu, tuangkan pasir bersih dan kering atau garam dari atas. Pasir atau garam kemudian akan melewati bilah-bilah kipas. Debu-debu yang melekat pada bilah kipas akan jatuh ke kertas.

MENGGUNAKAN PEMBERSIH YANG MENGANDUNGI NATRIUM HIPOKLORIT (PELUNTUR)

Cara membersihkan kipas angin tanpa membongkar selanjutnya adalah dengan menggunakan pembersih yang mengandungi natrium hipoklorit (peluntur). Bawa kipas angin ke luar rumah. Tutup di bahagian motor kipas angin dengan plastik. Masukkan natrium hipoklorit (peluntur) ke dalam bekas penyembur. Semburkan pada bilah-bilah kipas dan biarkan selama beberapa minit di bawah sinar matahari. Setelah kipas angin benar-benar kering di bawah sinar matahari, gunakan ‘water jet’  jika ada untuk mencuci kipas angin. Jika tiada ‘water jet’ boleh siram dengan air secara berhati-hati. Biarkan kipas angin di luar rumah di bawah sinar matahari terbuka sehingga kipas angin benar-benar kering.

BERSIHKAN DENGAN PENYEDUT HABUK MINI MUDAH ALIH

Cara terakhir yang boleh dipraktikkan ialah dengan menggunakan penyedut habuk mudah alih. Kebiasaannya penyedut habuk jenis ini menggunakan kuasa bateri. Baterinya pula perlu di cas untuk terus menggunakannya. Apa yang perlu anda lakukan ialah dengan  membawa kipas angin ke tempat terbuka. Kemudian, gunakan penyedut habuk mini mudah alih di bahagian dalam kipas terutama bahagian bilah. Akhiri dengan sedutan habuk di bahagian luar kipas.


Sekeping Serendah; Gah Dalam Kesederhanaan

Percutian yang dekat dengan alam semula jadi di Sekeping Serendah Retreat Homestay. Sudah tentu ia merupakan destinasi paling ideal buat anda yang sukakan cabaran di dalam hutan serta merasai sebuah kehidupan paling asas di tengah belantara.

Terletak di Rawang yang tidak begitu jauh dengan ibu kota Kuala Lumpur dan juga bandar-bandar utama lainnya di negeri Selangor, pencarian ke destinasi percutian ini tidaklah sukar kerana ia mudah diakses menerusi kemudahan satelit pada telefon pintar mahupun alat navigasi lainnya.

JAJAHAN MALAR HIJAU SEGARKAN PANDANGAN
Tidak dinafikan suasana resort Sekeping Serendah yang rimbun dilitupi dengan tumbuhan malar hijau menyumbang pada suhu dingin dan nyaman di sekitarnya. Kawasan jajahan hutan tropika ini menjadikan keadaan sekelilingnya lebih teduh serta lembap. Meskipun sesi penggambaran dijalankan pada waktu tengah hari yang terik namun oleh kerana faktor persekitarannya mempunyai pohon-pohon tinggi dan menutup lelangit, ia telah membantu sesi penggambaran berjalan dengan baik sekali. Amat jelas dan nyata, keadaan resort ini sekali gus membangkitkan aura relax dan fresh kepada penulis. Tambahan lagi, ia jauh dari hiruk pikuk kota membuatkan penulis terbuai dan terpesona dengan keasyikan semula jadi ciptaan Tuhan.

JAJAHAN MALAR HIJAU HIDANGKAN PENGALAMAN KEHIDUPAN PALING ASAS DI TENGAH HUTAN BELANTARA

Penulis memanjangkan langkah melalui jalan susur ke bahagian dalam resort untuk melihat dengan lebih terperinci. Dihiasi dengan teknik Rockin Landscape yang menggunakan river rocks untuk mencipta suasana realistic dan lebih alami, ianya juga merupakan salah satu strategi untuk mengawal lebihan air hujan. Manakala penggunaan common gravel berfungsi sebagai utilitarian purpose dijadikan sebagai pebble wash untuk pejalan kaki dan kenderaan. Di samping itu, teknik hiasan batu common gravel turut memainkan peranan penting dalam sistem saliran dan menjadi asas yang kukuh untuk struktur landskap. Menterjemahkan unsur-unsur sebatian alam, kaedah Rockin Landscape telah menyeimbangkan kesan dekor landskap agar tampak harmoni dan pragmatis.

FASILITI LENGKAP DITENGAH HUTAN
Menyediakan pegunjung dengan beberapa pilihan rumah penginapan seperti glass shed, glass box, mud shed, timber shed, dan warehouse yang keseluruhannya berjumlah 10 buah rumah penginapan. Setiap reka bentuk penginapan di sini melambangkan keunikan serta mempunyai keistimewaan yang tersendiri.

Menjengah masuk ke ruang kamar penginapan, penataan yang diterapkan dalam setiap sudut bilik cukup ringkas dan bersahaja. Resort ini mahu mendedahkan pengunjung dengan konsep kamar forest living environment. Menjenguk pada ruang kamar mandi, ia memberikan impak wow faktor kerana konsep kamar mandi tidak berbumbung ini cukup mengagumkan. Bayangkan, anda boleh mandi ditemani bintang dan bulan yang pastinya memberikan anda pengalaman ‘rare’!

Pun begitu, pengurusan resort turut mementingkan keselesaan dan keselamatan pengunjung dengan menyediakan bilik penginapan yang mempunyai katil queen size berserta mosquito nets dan kipas siling. Tidak mengehadkan keperluan dan kelengkapan harian pengunjung, resort Sekeping Serendah turut menyediakan hob dapur, cerek, ketuhar, pembakar roti, kelengkapan BBQ, kutleri, peti sejuk, singki, dan outdoor coffee table bagi memudahkan anda dan keluarga memasak. Penulis juga dimaklumkan oleh pihak pengurusan, mereka turut menyediakan khidmat tempahan makanan dan menghantar terus ke bilik penginapan.

Apabila sudah seminggu menjalani ibadah puasa di bulan Ramadan, pastinya ada segelintir di kalangan anda yang sudah mula berasa bosan dan jemu untuk berbuka puasa di rumah. Bukan itu sahaja, kadang-kala kita juga sudah muak dengan juadah menu makanan yang dibeli di bazar Ramadan khususnya.

Jadi, bagi anda yang ingin mencari tempat atau lokasi untuk berbuka puasa yang menarik, mari IMPIANA kongsi dan cadangkan kepada anda tiga lokasi yang menarik boleh dijadikan sebagai pilihan.

Foto: Instagram @fourpointskualalumpurchinatown

Quan’s Bazar Selera ini telah diperkenalkan oleh hotel Four Points by Sheraton Kuala Lumpur yang terletak berdekatan sekitar Chinatown di ibu kota.

Apa yang menariknya mengenai lokasi ini, Quan’s Bazar Selera menyediakan santapan bufet juadah makanan dengan keunikan tradisi Chinatown itu sendiri kolaborasi bersama tukang masak terkenal, Cef Naem Ramli.

Untuk maklumat anda, santapan bufet Quan’s Bazar Selera ini telah bermula pada 23 Mac lalu sehingga 21 April depan dari jam 6.30 petang sehingga 10.30 malam.

Anda boleh menikmati juadah makanan di sini dengan harga serendah RM148+ untuk dewasa, manakala warga emas dan kanak-kanak umur 6 hingga 12 tahun mendapat diskaun harga potongan sebanyak 50%. Untuk umur 6 tahun dan ke bawah, adalah percuma.

Foto: Instagram @sheratonimperialkl

Santapan bufet Feast Of 7 Wonders yang telah diperkenal oleh Sheraton Imperial Kuala Lumpur Hotel ini pula menyediakan pelbagai jenis menu juadah makanan dari 7 wilayah negara dari seluruh dunia. Bersiap sedia untuk nikmati perjalanan menyusuri seluruh dunia dengan hidangan berbuka puasa yang mengasyikkan.

Apa yang menariknya di sini, antara menu juadah makanan yang disajikan di sini adalah seperti ayam perap berempah Arab dari Syria, pilihan pasta segar dari Itali, Bakso Daging Angus Klasik yang dibuat dengan bebola daging dari Indonesia, Kulfi Falooda sebagai pencuci mulut utama dari India dan macam-macam lagi. Menarik bukan?

Santapan bufet Feast Of 7 Wonders ini menawarkan harga serendah RM197 bagi dewasa manakala kanak-kanak, RM97 untuk setiap seotang

Citarasa Anak Kampung yang diperkenalkan oleh The Westin Kuala Lumpur Hotel ini juga sangat menarik kerana sepanjang bulan Ramadan ini akan menyediakan sajian bertemakan  masakan kampung dari serata negeri di Malaysia antaranya sajian daripada negeri Selangor, Perak, Pahang, Melaka, Johor, Negeri Sembilan dan lain-lain.

Jika anda berbuka puasa di santapan bufet Citarasa Anak Kampung oleh The Westin Kuala Lumpur Hotel ini, anda berpeluang untuk menikmati menu juadah yang ada di serata negeri di Malaysia yang sememangnya melazatkan.

Antara sajian menu yang menyelerakan terdapat di sini Sup Kambing Merah Berempah, Kerabu Perut Bunga Kantan, Daging Dendeng Berlado, Sotong Sumbat dan macam-macam lagi.

Bagi anda yang ingin menikmati santapan bufet Citarasa Anak Kampung, anda boleh  segera singgah ke The Westin Kuala Lumpur Hotel untuk berbuka puasa bermula 24 Mac sehingga 19 April depan dengan membuat tempahan serendah harga RM208 untuk dewasa dan RM104 bagi kanak-kanak.

Di perairan lautan biru Bahamas, Belize dan lain-lain tempat lagi di seluruh dunia, manusia sudah sedia maklum akan keindahan lautan membiru di simbahi cahaya matahari yang menghasilkan refleksi indah panorama ciptaan Tuhan. Tetapi tahukah anda pelbagai keajaiban boleh ditemui di lautan sebagaimana juga pelbagai ciptaan aneh yang ditemui di daratan. Pernahkah anda dengar tentang Blue Hole iaitu fenomena terjadinya terowong atau lubang yang dalam di lautan? Berbeza dengan dasar lautan, Blue Hole ini kelihatan gelap dan misteri jika ditinjau dari udara. Seolah-olah menggambarkan betapa dalam dan tiada hidupan di bawahnya.

Pintu masuknya berukuran di antara 25 meter kepada 300 meter keseluruhan bukaannya, manakala kegelapan yang terhasil adalah kerana kedalaman terowong tersebut menyerap cahaya. Ini adalah sesuatu yang ganjil kerana ia umpama gua terowong di tengah lautan yang mencecah kedalaman 202 meter ke bawah, iaitu membentuk gua menegak yang panjang. Kedalaman dan kesempitan gua menegak ini juga mengehadkan aliran ekosistem dan pembentukan di dalamnya. Ini adalah kerana pada permukaan lubang biru ini telah terputus oksigen, menjadikannya tidak kondusif untuk apa-apa hidupan yang lebih kompleks daripada bakteria.

‘Lubang Biru’ ini terbentuk daripada campuran sea stand di zaman ais sebelumnya dan proses hakisan mudah sebagaimana platform pantai. Ia adalah  tindak balas kimia yang membolehkan Blue Hole membentuk jauh ke dalam dasar laut, seperti Castalia Blue Hole di Ohio. Satu lagi sebahagian daripada pembentukan Blue Hole adalah halocline, di mana air tawar dan air masin bertemu dalam ‘Blue Hole’ – pada ketika ini reaksi hakisan berlaku dan membentuk lubang yang panjang sejauh 600 meter dalam.

Gua yang menegak dan tenggelam ini terdapat di banyak tempat di seluruh dunia dan mampu menjadi daya tarikan beribu-ribu pelancong. Ini adalah kerana manusia begitu sukakan sesuatu yang kelihatan aneh dan misteri tetapi hanya sedikit yang menghargai ciptaan Tuhan ini dan mahu berfikir akan kebesarannya.

Bergantung pada rezeki masing-masing, kediaman yang nyaman dan selesa sudah pastinya menjadi pilihan setiap individu. Sama ada yang sudah berkeluarga, mahupun yang masih single, masing-masing mempunyai impian untuk memiliki rumah sendiri pada suatu hari nanti. Terdapat orang yang memilih untuk menyewa sebelum membeli rumah sendiri dan ada yang lebih selesa membeli rumah dahulu sebelum membina keluarga, malah ada yang menyewakan kediaman mereka ataupun menukarnya menjadi homestay.

Rumah jenis studio apartment atau SOHO yang berkeluasan 560 kaki persegi ini terletak di Avenue Crest Seksyen 22, Shah Alam. Lokasi yang strategik menjadikan homestay ini salah satu destinasi pilihan buat para perantau yang datang berurusan di sekitar Lembah Klang.

Menurut pemilik, kos keseluruhan renovasi telah menelan belanja sebanyak RM30k termasuk barangan perabot, hiasan dan kemasan lain-lain. Masa yang diambil pula hanya 3 ke 4 minggu. Walaupun begitu, bagi memastikan rumahnya siap dengan sempurna dan bertepatan dengan citarasa, tuan rumah telah mengambil masa lebih kurang 6 bulan untuk memilih kontraktor yang betul-betul kompeten dan sesuai.

Menurutnya lagi, konsep moden industri yang digabungkan dengan elemen hipster telah menjadi pilihan pemilik Homestay Shah Alam by Rose ini. Puan Ros juga ada berkongsi sedikit tip deko kediaman iaitu antara pemilik dan kontraktor perlu ada komunikasi dua hala dan yang paling penting, kesabaran yang tinggi amat diperlukan dalam proses renovasi ini. Selain itu, pemilihan deko perabot dan perhiasan perlu sepadan dengan konsep yang telah dipilih agar pemilik selesa dan berpuas hati.

Berikut merupakan gambar-gambar perkongsian Encik Azmir dan Puan Ros pada IMPIANA, semoga menjadi inspirasi buat pembaca semua. Selamat menghias!


Ini Rahsia Betik Yang Ramai Orang Tidak Tahu

Nutrisi yang terkandung di dalamnya baik untuk menentang jerawat, jeragat dan jangkitan kulit lain. Ia bertindak membuka lubang pori-pori pada wajah bagi tujuan membersihkan kawasan tersebut. Betik segar mengandungi bahan yang mampu menanggalkan kulit mati pada wajah.

Betik mengandungi enzim yang mencernakan protein. Enzim ini kebanyakannya terdapat pada betik muda. Oleh kerana terdapat banyak kandungan suplemen penghadaman dalam betik, ia banyak digunakan dalam gula-gula getah. Jadi, jika perut anda kurang selesa, dapatkan buah betik segar atau gula-gula getah untuk melegakannya.

Kandungan Flavonoid pada betik baik untuk merawat kanser. Ia mengandungi beta karotena, lutein, zeaxantin dan kryptoxanthin yang bertindak sebagai bahan antioksida penting untuk mencegah kanser.

Kandungan potasium yang tinggi dalam betik segar membantu cecair dalam badan manusia. Nutrisi ini membantu pengaliran darah dengan cara mengawal tekanan pada darah. Dengan itu, buah betik sangat baik kepada pesakit jantung.

Mengandungi banyak vitamin, mineral serta kurang kalori, betik dapat membantu menyediakan diet yang sihat kepada tubuh badan. Kandungan vitamin C, E dan A serta folat hanya menghasilkan 39kalori bagi setiap 100 gram. Kehadiran bahan antioksidan ini membakar kalori dan lemak yang terhasil. Jadikan mulakan hari anda dengan sarapan buah betik.

Kaedah penanaman Betik

Tanam biji benih betik sedalam 2 cm di dalam bekas penyemaian. Medium penanaman adalah 2:1:1, 2 bagi nisbah tanah loam, 1 bahagian pasir dan 1 bahan organik. Benih akan mula bercambah dalam masa 1 minggu. Setelah 6-8 minggu boleh pindahkan anak pokok ke kawasan tanah atau batasan penanaman.

Bercucuk tanam masa sekarang ni dah jadi satu aktiviti pemilik rumah, tak kira yang ada laman yang besar atau tidak. Semuanya akan rajin untuk bercucuk tanam. Semua orang tahu berbakti pada tanah ni membuahkan hasil yang lumayan.

Tambahan lagi bila kita bercucuk tanam pokok sayuran. Tak perlulah nak pergi ke pasar selalu dan kalau dah semua sayur ada di halaman kan jimat.

Menerusi perkongsian seorang wanita di laman Facebooknya mendapat perhatian ramai netizen dengan hasil tanamannya yang cukup subur.

Nak tahu caranya Jom kita pelajari teknik dan rahsia wanita ini.

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Penyediaan paling asas untuk berkebun adalah dengan membina batas. Kebanykakkan pekebun memilih kaedah menggebur tanah sedia ada dan membentuk batas. Sebenarnya, ada cara paling mudah dan cepat. Bina batas dengan membuat tambakkan tanah di bahagian atas atau rise up garden bed.

Namun, yang menjadi masalah adalah batas yang telah ditinggikan mudah rosak terutaamnya apabila hujan lebat. Aliran air permukaan akan menyebabkan gelongsoran tanah pada batas.

Untuk atasi masalah ini, apa kata kita sediakan struktur khas menghalang gelongsoran tanah pada batas. Berikut antara idea yang boleh dilakukan


Ini Teknik Pasti Menjadi Untuk Hasilkan Pokok Kemboja Pelbagai Warna

Kita biasa dengar pokok bunga kertas di kahwinkan untuk menghasilkan pelbagai rona bunga dalam satu pokok. Tapi, jarang sekali kita dengar pokok kemboja atau frangipani melakukan proses yang sama kan. Silap-silap ada yang langsung tak pernah dengar. cantuman atau grafting bagi pokok kemboja banyak dilakukan di negara-negara sub-tropika. Selain menghasilkan bunga yang berwarna warni di dalam satu pokok, ia berupaya mempercepatkan penghasilan bunga. Sebab itu, ada yang kita nampak pokok yang masih muda menghasilkan bunga yang awal.

Terdapat pelbagai teknik sebenarnya untuk cantuman kemboja. Namun, bagi Brendon teknik wedges cut graft yang dicadangkan lebih mudah dan 90% berjaya. Nak tahu macam mana? jom kita belajar dari perkongsian Brandon’s di akaun Youtubenya Brandon’s Plumerias.

Bahan dan peralatan

Pokok penanti
Sebatang pokok cantuman yang bersesuaian
Papan untuk memudahkan potongan
Pisau pemotong betul-betul tajam dan bersih
Tisu
Cable tight
Rubbing alcohol
Medical tape
Duct tape

Cara-cara:

1. Pilih batang yang akan dijadikan cantuman. Pastikan ia bebas dari penyakit, sihat dan mempunyai saiz yang hampir sama dengan batang penanti

2. Lap pada batang penanti dan dahan cantuman dengan rubbing alcohol untuk memastikan ia bebas dari sebarang bakteria dan penyakit dengan menggunakan tisu

3. Suai padan batang cantuman dengan penanti untuk mendapatkan ukuran yang bertepatan untuk cantuman

4. Gunakan blok kayu untuk memudahkan anda memotong batang penanti yang akan dilakukan cantuman. Pastikan potongan yang dilakukan tegak.

5. Sediakan pula tempat cantuman dibatang penanti dengan membuang separuh dari bahagian cantuman seperti yang ditunjukkan dalam gambar. Panjang batang yang perlu dibuang adalah 2.5-3 inci dari potongan asal

Tip: Melalui potongan ini, cantuman bukan sekadar bersentuh di bahagian sisi, malah di dasar batang. Secara tidak langsung ia menjadikan cantuman lebih stabil dan cepat bercantum

6. Lakukan keratan yang sama pada batang cantuman

7. Gunakan cable tight untuk mengukuhkan kedudukan cantuman buat sementara waktu dan balutkan dengan medical tape pada sekitar kawasan cantuman.

8. Buang ikatan cable tight semantara tadi dan sambung dengan melekatkan medical tape  pada bahagian cantuman yang lain.

9. Balutkan keseluruhan bahagian cantuman yang telah ditutupi oleh medical tape dengan duct tape bagi mengelak hidrasi dan basah. Kemudian diikat semula dengan cable tight untuk mengukuhkan cantuman. Akhir sekali, tutup cantuman dengan plastik untuk mengekalkan kelembapan.

10. Setelah 10 hari, plastik yang membalut cantuman, cable tight dan duct tape perlu di buka untuk memberi ruang bahagian cantuman bernafas. Kebiasaannya, jika duct tape dan cable tight di biarkan terus, ia akan merosakkan bahagian cantuman dan akan mengakibatkan kegagalan.

20 Khasiat Madu Kelulut Untuk Kecantikan Yang Ramai Tak Tahu. Berdasarkan kajian yang dilakukan di bawah seliaan Prof. Madya Dr. Siti Amrah Sulaiman dari USM menyatakan bahawa madu kelulut mampu menurunkan paras glukos pesakit diabetes dan berkesan untuk mencegah kanser dan gout. Kajian awal yang dilakukan oleh Pusat Penyeledikan Teknologi Makanan, MARDI menunjukkan Asid Fenilpropanaoik, Asid Protocatechuik dan Asid 4-hidroksifenilasetik adalah di antara bahan utama yang telah berjaya dikenalpasti terkandung di dalam madu kelulut. Selain itu juga, pengambilan madu kelulut juga dapat membantu seseorang untuk kekal bertenaga sepanjang hari selain meningkatkan metabolisma tubuh

Secara ringkasnya, Madu kelulut asli teruji dan disahkan mampu mencegah dan merawat 20 penyakit ini:

1. Mencegah serangan strok
2. meningkatkan daya tahan tubuh
3. Melancarkan peredaran darah
4. Memperkuatkan fungsi otak
5. Meningkatkan pengeluaran hormon
6. mengendurkan urat-urat yang tegang
7. memperbaiki sel tubuh yang rosak
8. Menghilangkan rasa letih
9. Meningkatkan metabolisma badan
10. boleh dinikmati pesakit diabetis
11. Meningkatkan kecerdasan anak
12. Membantu masa penyembuhan selepas pembedahan
13. Mencegah dan mengawal sel kenser
14. Membantu penyembuhan luka diabetes
15. Mengurangkan resedung
16. Merawat batuk, selesema dan sakit kerongkong
17. Mengurangkan lelah/asma
18. Melancarkan penafasan
19. Merendahkan tahap kandungan gula dalam darah
20. Membantu menurunkan tahap tekanan darah
21. Mencegah pembentukan batu karang

Menyembuhkan luka dan kesan terbakar (disebabkan api atau air panas)
Sapukan madu kelulut di tempat yang terbakar atau luka. Madu bertindak sebagai antiseptik yang amat mujarab

Melegakan sakit tekak dan batuk
Ambil campuran air limau nipis/lemon suam dan campurkan sesudu madu

Membasmi parasit
Campurkan air, cuka dan madu dalam jumlah yang sama untuk ketiga-tiga bahan. Minum campuran tersebut, ia mampu mencegah parasit di dalam sistem perkumuhan

Melembutkan kulit
Sapu madu kelulut pada bahagian kulit yang kering seperti siku dan biarkan dalam tempoh 30 minit sebelum dibilas bersih

Pelembut rambut
Madu adalah pelembut rambut yang asli. Campurkan 1 sudu teh kedalam shampu yang biasa digunakan dan basuh kepala seperti biasa atau boleh campurkan madu kelulut dengan minyak zaitun. Kemudian ia disapukan pada rambut dan dibiarkan 30 minit sebelum dibilas

Bahan untuk mandi bunga
Bancuh 2 sudu makanan madu bersama dengan 1 cawan air suam. Selepas 10 minit, apabila madu sudah larut sepenuhnya, tuangkan ke dalam air takungan mandi bersama beberapa titik minyak pati lavender

Menghilangkan jerawat
Lumur sedikit madu pada jerawat dan tutup dengan band aid. Biarkan 30 minit selepas itu di buka dan basuh bersih

Sumber; https://www.kelulutborneo.com

Perkara yang paling tidak disukai adalah apabila melihat pokok kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman memilih pokok tersebut disebabkan rupa bentuknya dan bukan berdasarkan kekuatan tumbuhan tersebut terhadap persekitaran. Atau pun tumbuhan banyak  musnah sekembalinya kita daripada percutian yang panjang kerana tiada orang yang menyelenggara atau menyiram tumbuhan di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang  sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca tumbuhan anda mati. Hal ini selalu terjadi kepada tumbuhan berpasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan tumbuhan yang ditanam menghasilkan bunga yang banyak, buah yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok membesar secara drastik.  Untuk mendapatkan tumbuh-tumbuhan yang sihat, pastikan ia  membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Ramai rakyat malaysia kini sedar akan kepentingan penjagaan sumber makanan demi menjamin tubuh yang sihat. Salah satu kaedah yang di lakukan adalah melalui pemilihan makanan organik. Namun, makanan organik bukan lah sesuatu yang mudah diperolehi dan harganya juga agak tinggi. Oleh itu, ramai mengambil inisiatif untuk berkebun sendiri.

Dari berkebun, ia bukan sahaja menjadi hobi malah hasil yang dikutip menjadi kepuasan. Tambahan, anda yakin dengan sayuran yang ditanam sendiri dan tahu dari mana sumber tersebut di peroleh. Untuk memastikan tanaman memperoleh khasiat yang diperlukan untuk tumbesaran dan produktiviti, pastikan baja atau makanan disediakan secukupnya. Oleh itu, pembajaan perlu di lakukan. Selain menggunkan baja organik jenis serbuk, butiran atau cecair, Md Rohaizad Hj Ismail berkongsi kaedah GREEN CON yang dibelajar dari Thailand.

Teknik ini merupakan salah satu kaedah penghasilan baja kompos yang menggunkan bahan buangan atau sisa dapur. Namun kebiasaanya, untuk menghasilkan baja kompos ia memerlukan bekas khas dan harganya boleh tahan mahal. Oleh itu, pekebun-pekebun Thailand melakukan Research and Development (RnD) untuk menghasilkan tong kompos menggunkan bahan yang murah dan mudah yang diberi nama GREEN CON. Berikut adalah cara-cara nya:

Jom kita belajar buat Green Cone…mudah je..untuk kebun mini#BajaOrganic#SisaMakanan

Bahan-bahan yang sesuai di letakkan di dalam green con


Jangan Buang Dulu! Kerusi Solek 10 Tahun Diberi Nafas Baharu Jadi Lebih Menarik

Setiap yang lama, pasti akan digantikan dengan yang baru. Tapi tak dinafikan, kadangkala terasa sayang nak ganti lain, mengenangkan nilai sentimental yang dibawa bersama. Lebih-lebih lagi jika barangan yang masih baik dan boleh digunakan. Tidakkah rasa seperti sesuatu pembaziran jika dibuang begitu saja?

Kini, ramai yang kreatif dan rajin. Jadi bagaimana jika ambil perabot atau barangan lamatersebut dan ubahsuai menjadi sesuatu yang tampak baru, menarik dan praktikal.

Bahan-bahan :

1. Kerusi lama
2. Cat
3. Span
4. Kain
5. Stapler
6. Hot glue gun

Cara-cara :

2. Cat pada bahagian yang anda mahukan, saya cat bahagian kaki kerusi. Kemudian tunggu hingga betul-betul kering.

3. Setelah kering, ambil span dan lekat menggunakan hot glue gun pada tempat duduk.

4. Ambil kain (saya gunakan kain terpakai, lebihan sarung bantal anak) dan balutkan pada span. Kemaskan kemudian stepler. Mengikut kreativiti masing-masing, lapik span ini ada pelbagai caranya.

5. Dah siap!

Inspirasi motif jubin dinding dapur yang cantik dan attractive pastinya menjadi idaman setiap wanita. Pilihan dinding dapur yang estetik dapat tonjolkan ruang dapur anda luar biasa.

Dinding dapur adalah satu kawasan atau ruang yang perlu dititik berat dan tidak boleh diambil ringan. Ini kerana ruang dapur adalah ruang yang boleh jadi ruang yang sangat kotor dan sangat bersih. Sebab itulah pemilihan jubin pada dinding dapur amat penting. Bukan sekadar cantik sahaja malah anda perlu ambil tahu pelbagai jenis faktor dan kesesuaian seramik dapur sebelum anda pasang.

Permukaan seramik jubin yang tahan panas, tidak mudah menyerap air dan kotoran mudah dibersihkan adalah seramik kualiti terbaik untuk dinding dapur anda. Inilah perkara yang perlu anda titik beratkan bukan sekadar warna dan motif sahaja.
IMPIANA kongsikan idea seramik dinding dapur estetik yang mampu jadikan ruang dapur anda lebih menyerlah.

Jubin Estetik Mewah

Bagi yang gemarkan ruang dapur nampak lebih mewah pemilihan warna cerah iaitu putih sudah menjadi kemestian. Manakalah seramik dinding dapur dengan motif marmar akan menghasilkan aura mewah yang lebih menonjol. Bijak memilik kombinasi kabinet dapur dengan warna serta corak yang seakan. Pasti menawan!

Jubin 3D

Memang cantik untuk dijadikan backsplash pada ruang dapur. Ia akan memberi satu ilusi yang berlainan dalam suasana tersendiri. Nampak lebih menonjol dari ruang dinding yang lain. Tetapi kena rajin la cuci selepas masak kena cepat-cepat bersihkan kotoran minyak yang melekat pada seramik 3 Dimensi ini. Kalau tidak celah-celah jubin ini akan menangkap kesan kotoran degil dan membuatkan anda pening kepala untuk membersihkannya nanti.

Jubin Berciri Kayu

Memilih dinding dapur dengan seramik bercirikan kayu ini adalah satu keputusan yang bijak. Bagi yang gemarkan konsep tidak mudah lapuk dek zaman. Menariknya dapur anda seakan dibina dengan kemasan kayu tetapi sebaliknya ia adalah seramik yang tahan panas dan tidak mudah terbakar. Menarikkan, suasana akan nampak lebih warm.

Jubin Berwarna Warni

Pada suatu masa jubin kecil ini menjadi pilihan ramai. Berwarna-warni meriah dengan konsep dapur, merah, hijau dan banyak lagi warna yang boleh dijadikan pilihan. Jubin ini menjadi trend backsplah dapur pada suatu maa. Memang cantik dan menarik perhatian, harus di cuci setiap kali selepas memasak. Celah jubin itu menjadi satu perkara yang rumit dan lama kelamaan akan menjadi kesan kuning dari kotoran minyak yang melekat.

Kini musim puasa bakal tiba. Confirm ramai di kalangan kita gigih menjadi usahawan makanan dan gigih juga membeli juadah berbuka di bazaar. Salah satu masalah utama apabila dalam menjaga kebersihan makanan adalah serangan dari lalat yang adakala membuat kita hilang selera. Apatah lagi ditinggalkannya telur dan segala kekotoran yang menyebabkan kita sakit.

Bagi episod pertama cara yang paling mudah adalah anda menggunakan bunga cengkih.

Ada yang menempatkan bunga cengkih di dalam mangkuk bagi memberi bau yang mampu menghalau lalat.

Terdapat juga petua yang menyatakan perlu dimasukkan sedikit air ke dalam mangkuk tersebut bagi semarakkan bau bunga cengkih tersebut.

Bagi yang sukakan keunikan,  cuba mencucuk bunga cengkih ini pada limau purut. Ia juga mampu memberikan bau yang agak kuat dan ia juga boleh digubah menjadi hiasan meja yang unik.

Ada juga yang menyatakan petua ini juga mampu menghindarkan kehadiran semut. Jadi ia amat berguna dan berbaloi. Bukan sahaja mapu memberikan bau yang menyegarkan malah cantik jika dijadikan hiasan meja makan.

IDEA HIAS – Anda boleh susun limau purut yang telah dicucuk dengan bunga cengkih ini menjadi susunan menarik di tengah meja makan sebagai hiasan utama . Malah ia juga menarik digantung sebagai tarikan pandangan.

Selamat Mencuba

Kebiasaannya, timun ditanam terus di atas batas. Namun dengan teknik yang betul, tanaman menjalar berbatang lembut ini tetap akan mengeluarkan hasil optimum walaupun habitatnya sebuah pasu. Lebih menarik, pokok timun di tanam secara gantung lebih mudah diselenggara terutamanya bila hasilnya merimbuan. Jadi, bagi anda yang tinggal di apartmen dan mempunyai kekangan ruang, tak menjadi masalah jika anda ikut teknik tanaman timun di dalam pasu gantung ini.

Penyediaan biji benih

Sebaiknya, dapatkan biji benih timun mini untuk memudahkan anda mengawal tumbesaran pokok di dalam pasu. Kalau tak ada pun tak jadi masalah. Guna sahaja benih timun biasa. Tapi bagi anda yang membeli biji benih, pastikan tarikh luput pada pembungkus. Jangan beli yang dah sambang pula. Tunggu bertahun pun tak bercambah benih timunnya.

Sebaiknya, benih timun disemai di dalam bekas khas semaian terlebih dahulu. Bila dah keluar daun matang (4 hingga 5 helai daun) baru lah anak pokok boleh dipindahkan ke dalam pasu.

Pemilihan pasu

Pasu yang sesuai menanam pokok timun ialah bersaiz 12 hingga 18 inci ke atas. Namun ia bergantung kepada jenis atau spesies. Kalau anda tanam timun mini tak perlu lah saiz pasu yang besar. Tapi lagi besar lagi bagus untuk akar pokok timun bebas bergerak di dalam media dan ini seterusnya akan memberikan keselesaan pokok membesar dengan jayanya.

Mengikut pandangan pakar pertanian dalam dan luar negara, bekas tanaman yang diperbuat dari tanah liat lebih baik kerana ia bersifat sejuk dan terdapat rongga-rongga atau liang-liang pada pasu yang elok untuk pengudaraan di dalamnya. Secara tidak langsung ia memberi nilai tambah kepada akar.  Walau bagaimana pun, jika konsep asal tanaman timun ini adalah untuk digantung,  pasu plastik amat bersesuaian kerana khuatir pasu tanah liat nanti terlebih beban. Jadi jangan bimbang akan hal tersebut, yang penting anda buat pengemburan tanah 3 minggu sekali.

Campuran media tanaman (tanah)

Akar pokok timun tak kira apa pun jenis nya memerlukan pH yang neutral. Di samping itu juga, untuk memastikan tumbesaran dan hasilnya yang optimum, pastikan medium sentiasa dalam keadaan gembur dan bersaliran baik.

Lebih baik anda gunakan medium siap campur yang terdapat di pasaran. dah tak perlu pening-pening. Lengkap dengan keperluan seimbang yang diperlukan tanaman serta diperkaya bahan organik. Yang paling penting, terhindar daripada sebarang penyakit yang berpunca daripada medium atau tanah.

Siraman

Timun memerlukan air yang banyak sebagai jaminan kepada kesihatan tanaman dan buah yang berkualiti. Oleh itu, sebaiknya siraman dilakukan 2 kali sehari. Dan menjadi keutamaan, siraman menyeluruh dilakukan di awal pagi.

Siraman perlu dilakukan terus pada medium tanaman. Jangan pula siram pada bunga. Nanti buahnya tidak menjadi. Pastikan air di siram keluar pada lubang saliran di dasar pasu.

Sungkupan

Pokok timun merupakan tanaman berbatang lembut. Oleh itu, pastikan medium sentiasa dalam keadaan lembap. Lembap tau bukan bertakung air. Bagi mengekalkan kelembapan, perlu lah guna sungkupan seperti sabut kelapa.

Pendebungaan

Seperti tembikai, labu dan pelbagai lagi, jika tiada rama-rama, lebah atau serangga melakukan pendebungaan, teknik terbaik untuk mendapatkan hasil adalah melakukan pendebungaan sendiri. Gunakan berus warna air yang halus dan calitkan debu bunga jantan pada bunga betina.

Pendebungaan perlu di lakukan di awal pagi kerana bunga timun akan mula layu menjelang tengah hari.

Pembajaan

Pembajaan perlu dilakukan setiap dua minggu. Untuk bulan pertama pertumbuhan, pokok timun memerlukan kalsium yang lebih. Oleh itu, jika anda merancang menanam secara organik, boleh gunakan kulit telur yang telah di hancurkan sebagai baja.

Untuk menggalak penghasilan buah, gunakan baja bunga dan baja buah jenis butiran atau slow release pada tanah. Namun apabila timun mula berbuah, pembajaan perlu dihentikan. Khuatir buah akan gugur lebih awal akibat panas dari baja.


Bawang Paling Sesuai Tanam Ketika Musim Panas Lit-lit Kalau Ikut Cara Wanita Ini

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok

Bunga Cenderawasih atau nama tempatan nya lebih dikenali dengan panggilan Bird Of Paradise adalah salah satu daripada bunga-bungaan tercantik di dunia. Tanaman renek berasal dari Afrika Selatan ini ditanam secara melata di negara-negara Asia terutamanya di China. Bentuk dan warna bunganya yang unik amat popular sebagai hiasan interior.

Nama saintifiknya untuk bunga cendrawasih adalah Strelitzia. Ada 4 spesis utama iaitu Strelitzia caudata, Strelitzia nicolai, Strelitzia juncea dan Strelitzia reginae.Namun hanya spesies Strelitzia reginae yang sesuai ditanam di dalam rumah.

Bunga cenderawasih dikategorikan sebagai bungaan ekslusif kerana ia hanya mampu berbunga 2-3 kali sahaja dalam tempoh setahun.

PEMBIAKAN
Ia boleh dibiakkan melalui biji benih. Namun, cara yang paling mudah dan cepat adalah melalui akar atau umbisinya. Tanaman ini memerlukan cahaya matahari terus yang banyak namun tidak tahan pada panas melampau.

MEDIUM TANAMAN
Medium tanaman bunga cenderawasih perlu dipastikan sentiasa lembap kerana ia merupakan tumbuhan yang memerlukan air banyak sepanjang tahun untuk tumbesaran optimum. Namun pastikan, medium tanaman tidak menakung air kerana ia akan melemaskan akar tanaman.

SIRAMAN
Untuk peringkat awal tanaman, pastikan siraman dilakukan secara kerap kerana ketika itu pertumbuhan akarnya berkembang cepat dan menjadi lebih matang.

CARA TANAM DALAM PASU
Tanaman ini juga sesuai ditanam di dalam pasu. Namun, ada beberapa perkara perlu diperhatikan antaranya ialah medium tanaman. Pastikan medium pemasuan yang digunakan mempunyai saliran dan pengudaraan baik setra kaya bahan organik.

Selain itu juga, untuk tanaman berpasu, Pemasuan semula perlu di lakukan sekurang-kurangnya setahun sekali bagi menggalakkan pertumbuhannya yang subur.

Untuk menggalakkan penghasilan bunga, bunga cendrawasih wajib diberi baja semburan atau “slow release”. Baja semburan perlu dilakukan sekurang-kurangnya 2 minggu sekali. Setelah tempoh 1 hingga 2 tahun, rumpun tanaman bunga cenderawasih ini perlu dipecah-pecahkan kepada kumpulan-kumpulan kecil. Ia bukan sekadar untuk tujuan pembiakkan, malah menggalakkan pertumbuhan bunga.

Dari membazir buang ke dalam tong sampah, apa kata kita manfaatkan, banyak kebaikan kulit pisang sebenarnya tau

Kulit pisang sangat kaya dengan kalsium, magnesium, sulfur, potassium, fosphat dan sodium. Semua bahan ini sangat penting kepada tanaman dari segi pengeluaran akar yang banyak, menggalakkan pertumbuhan dan membantu dalam penghasilan bunga dan buah yang tinggi. Kulit pisang menjadi salah satu alternatif bahan baja organik yang murah dan mudah diperolehi. Bermaksud bukan sahaja boleh menikmati buahnya yang berkhasiat tetapi juga kulitnya boleh diolah semula menjadi zat makanan kepada tanaman.

Ramai orang menggunakan kulit pisang sebagai pengganti baja kimia. Kulitnya yang sangat mudah terurai membolehkannya memberikan nutrien apabila digunakan sebagai semburan foliar. Foliar merupakan baja dalam bentuk cecair yang sering digunakan terus kepada daun tanaman. Cara membuat semburan tersebut mudah sahaja iaitu dengan menggunakan bahan seperti kulit pisang, garam, kulit telur. Campurkan semua bahan ke dalam air dan terus semburkannya kepada daun. Anda juga boleh mengisar semua bahan ini dengan menggunakan mesin pengisar.

Kulit pisang merupakan antara elemen yang mudah untuk terbiodegradasi (dapat diuraikan atau direputkan melalui tindakan biologi oleh mikroorganisma seperti bakteria). Jadi salah satu cara terbaik ialah dengan menjadikannya sebagai timbunan kompos atau baja. Caranya ialah hanya cincang atau rendam kulit pisang terlebih dahulu dan uraian tersebut akan meningkatkan kandungan kalium dan fosforus dalam baja atau kompos anda.

Tomato adalah antara sayur yang mudah untuk dijaga tetapi untuk menjadikan tomato anda lebih subur, anda sebenarnya boleh menggunakan kulit pisang. Kandungan seperti kalium, besi dan kalsium yang terdapat dalam kulit pisang akan membolehkan tomato mendapatkan nutrien yang diperlukan sepanjang musim. Hanya letakkan dua kulit pisang di bahagian bawah dan tambahkan semula tanah untuk menutup kulit pisang tersebut. Anda juga boleh letakkan benih tomato di atas kulit pisang yang ditutupi dengan tanah tadi.

Memandangkan kulit pisang boleh menggalakkan pertumbuhan tumbuh-tumbuhan, jadi ia juga sangat baik dijadikan baja untuk benih. Caranya ialah dengan potong beberapa kulit pisang ke dalam kepingan kecil dan tanam ke dalam tanah, letakkan betul-betul di bawah lapisan atau di bahagian bawah bekas tanaman. Pastikan benih tidak menyentuh kulit pisang secara langsung pada masa penanaman kerana ia mungkin akan merosakkan akar kecil anak semaian.

Anda boleh memberikan tanah anda lebih nutrien dengan hanya menanam kulit pisang ke dalam tanah. Gali tanah, letakkan kulit pisang dan tutup kulit tersebut dengan tanah yang sama. Lama-kelamaan kulit pisang tersebut akan mengeluarkan beberapa nutrien penting seperti besi, kalsium, kalium, dan fosforus.

Potong kulit pisang atau gunakan pisang kering sepanjang satu hingga dua inci dan tanamkan di sekitar pohon yang dijangkiti aphid. Aphid adalah sejenis serangga kecil daripada keluarga Aphididae yang merosakkan tumbuh-tumbuhan dengan menghisap air daun, batang atau akarnya. Bau kulit pisang tersebut dikatakan akan membuatkan aphid akhirnya hilang daripada pokok tersebut. Selain itu, anda juga boleh hanya gantungkan kulit pisang pada pokok yang dijangkiti serangga aphid dan tidak lama kemudian insyAllah serangga tersebut akan hilang.

Tumbuh-tumbuhan berasid seperti tanaman taman, rhododendrons, beri biru dan azalea mendapat manfaat daripada semburan cuka pisang. Cuka boleh meningkatkan kuantiti asid dan kandungan besi di dalam tanah jika digunakan dalam jumlah yang sedikit. Hal ini membolehkan tumbuh-tumbuhan tumbuh dalam keadaan lebih baik dan mengeluarkan daun yang lebih sihat. Caranya ialah dengan mencampurkan kulit pisang, air dan cuka.

Jika anda tidak mempunyai kawasan subur yang cukup untuk dijadikan baja, anda boleh ‘menciptanya’ sendiri. Hanya masukkan beberapa kulit pisang ke dalam baldi berisi air dan biarkan selama beberapa hari. Dalam masa beberapa hari selepas itu, anda akan mendapatkan air yang kaya dengan mineral serta nutrien dan boleh digunakan untuk tanaman anda.

Potong kulit pisang dan letakkannya di dalam bekas plastik dan tuangkan sedikit pati cuka epal ke dalamnya. Lubangkan penutup bekas plastik berisi semua bahan tersebut supaya serangga seperti lalat buah-buahan boleh masuk ke dalamnya dengan tujuan untuk memerangkapnya. Bau cuka dan pisang boleh menarik perhatian serangga tersebut untuk masuk ke dalam bekas yang akhirnya akan membuatkan mereka mati terperangkap di dalam cecair tersebut.

Burung dan rama-rama berfungsi dalam proses pendebungaan. Dengan meletakkan kulit pisang masak atau mencincang kulit pisang dapat menggalakkan kehadiran burung dan kupu-kupu ke laman anda.

Kehadiran tumbuhan lengkapkan ciri semula jadi taman air

Selain daripada struktur penting untuk pembinaan air terjun, tanaman air juga perlu bagi menyerlahkan water feature ini. Rahsia kebaikan tumbuhan akuatik beroksigen (oxygenated), tanaman berlumpur (bog plants), tanaman air pinggiran (marginal plants) dan tanaman terapung (floating plant) telah banyak dikongsi oleh IMPIANA.

Tanaman ini telah terbukti berfungsi secara biologi untuk mengimbangi ekosistem kolam. Bagaimanapun, kebanyakan tanaman akuatik ini tidak menghasilkan bunga lalu menjadikan taman kurang menyerlah.  Oleh itu, penulis ingin berkongsi dengan pembaca pilihan tanaman air pinggiran berbunga yang dapat membantu mengimbangi ekosistem sedia ada serta menceriakan air terjun di halaman anda.

Tanaman air pinggiran merupakan tanaman yang dapat hidup di dalam kawasan lembap atau tanah yang mengumpul kelembapan. Tanaman jenis ini biasanya kelihatan di pinggiran kolam ataupun ditanam di dalam pasu yang ditenggelamkan ke dasar kolam.  Terdapat pelbagai pilihan tanaman air pinggiran yang boleh didapati dalam iklim tropika Malaysia, namun hanya sebahagian sahaja yang mengeluarkan bunga.

Antara tanaman air pinggiran berbunga yang boleh diterapkan di taman air anda adalah daripada keluarga Cannaceae. Rata-rata pembaca pasti mengenali spesies Canna yang mempunyai daun lebar dan bunga pelbagai warna seperti merah, kuning dan jingga. Kebiasaannya tanaman ini dijadikan tanaman di kawasan lapang kerana cara hidup yang memerlukan cahaya matahari penuh. Tetapi tahu kah anda Canna juga sesuai dijadikan tanaman pinggir kolam?

Canna glauca adalah antara spesies Canna yang mampu hidup di dalam air. Canna glauca menghasilkan bunga berbentuk rama-rama rona kuning dan kebiruan dengan sedikit palitan warna putih pada daunnya. Begitu juga spesies Canna yang lain, Canna glauca turut memerlukan cahaya matahari sepenuhnya. Cuma kelebihan Canna spesies ini adalah keupayaannya untuk hidup di dalam air. Daunnya yang lebar dapat dijadikan perlindungan buat ikan peliharaan di dalam kolam serta warna bunganya yang menarik menjadikan persekitaran taman lebih indah.

Selain daripada itu, terdapat juga tanaman air pinggiran berbunga ungu mampu menimbulkan kelainan kepada binaan air terjun anda. Pontederia cordata, Eichhornia crassipes dan Thalia dealbata adalah antara tanaman air pinggiran berbunga yang boleh hidup di dalam air.  Penggunaan container adalah digalakkan ketika penanaman invasive Thali dealbata kerana ia dapat mengelakkan akarnya mengganggu liner kolam.

Selain warna ungu dan kuning, merah bunga Lobelia cardinalis juga dapat mengurangkan warna hijau senada pada taman air serta melembutkan struktur air terjun. Uniknya tanaman ini selain warna merah menyala bunga yang mencetuskan kelainan pada taman air, ia juga dapat menyingkirkan nitrogen, ammonia, nitrat dan mineral lain yang boleh menggalakkan pertumbuhan alga pada kolam melalui sistem biologi yang terdapat pada akarnya. Tanaman ini amat diperlukan untuk mengekalkan ekosistem pada taman air supaya rantaian ekologi di dalam kolam tidak terganggu serta menghasilkan pemandangan semula jadi di taman anda.

Bagi melembutkan suasana taman air yang sedikit meriah dengan warna-warna terang bunga, kehadiran Bacopa monnieri  dengan bunga halus berwarna putih menjadikannya lebih sejuk mata memandang. Bacopa monnieri  ini mempunyai dedaun lebat berwarna hijau pekat memudahkan anda mengadunkannya bersama tanaman air yang lain. Berbeza dengan Canna, Pontederia dan Thalia yang bersaiz tinggi, Bacopa akan menjalar dan merimbun mengikut platform yang menanggungnya.

Secara keseluruhannya, kehadiran air terjun di perkarangan halaman merupakan suatu elemen yang sangat baik dari segi visual dan penggunaannya. Selain mewujudkan pemandangan dramatik dengan kejernihan jatuhan airnya, air terjun juga mencipta keindahan dan persekitaran semula jadi bagi makhluk yang mendiaminya. Manakala, tanaman air pula memainkan peranan penting membantu memberikan keseimbangan kepada ekosistem elemen landskap tersebut.


Cara Mudah Hidupkan Suasana  Ala Oriental

Sempena tahun baru cina tahun ini, mungkin ada yang terinspirasi untuk menghias kediaman ala Oriental. Gaya tersendiri dan melambangkan dunia negara belah timur seperti China, Jepun dan Korea amnya.

Tilam tanpa katil – Satu gaya klasik Oriental yang masih popular hingga kini. Jangan lupa lapikkan tilam anda dengan tikar buluh sebagai alas dan nampak kemas lagi cantik. Tidak salah jik anda menggunakan gantungan kain sutera, atau kimono atau susunan kipas tangan sebagai hiasan kepala katil.

SELAIN DILETAKKAN PADA LANTAI, REKAAN PLATFORM DALAM 4″ JUGA SESUAI DIJADIKAN ALAS TILAM SUPAYA ANDA LEBIH SELESA.

Perabot antik ala rose wood – Tidak perlu perabot kayu rose antik yang sebenar. Kini banyak perabot moden juga mengambil ilham daripada bentuk asal perabot tradisi cina. Anda hanya perlu mencari perabot kontemporari yang mempunyai  elemen kesenian perabot cina dan jadikan ia seperti set konsol.

Pemidang – pemidang antara perabot yang tidak asing bagi kita dan mereka yang meminati rekaan ala oriental. Cukup sebuah dan boleh dijadikan latar kepada ruang makan atau ruang tamu.

Inspirasi Lukisan Antik – Gambar Maharaja dan Maharani yang menjadi koleksi pengumpul barang antik. Ia sememangnya mahal dan ada yang sangguP melabur wang untuk diabadikan dalam koleksi mereka.Atau cukup sebuah lukisan oriental klasik yang mempunyai sejarah yang tersendiri.

Fabrik satin Cina – Elemen yang paling mudah untuk di dapati. Kini banyak produk sedia ada menyediakan kelengkapan dengan menggunakan satin cina termasuk kotak tisu, alas meja dan bantal kecil.

Sebuah meja kopi merupakan fokus utama yang dapat membentuk ataupun memecahkan rekaan konsep sesebuah ruang. Pada awalnya, perabot ini hanya dilihat sebagai tempat meletak kopi dan hidangan ringan apabila ada tetamu yang datang berkunjung ke rumah tapi kini tidak lagi. Meja kopi moden boleh dijadikan ruang simpanan tambahan, ruang kerja pop-up, malah menjadi tempat untuk menyimpan buku atau majalah kegemaran anda. Dari pelbagai fungsi mahupun hanya untuk bergaya, mari kita sama sama lihat koleksi meja kopi moden yang IMPIANA kumpulkan khas untuk para pembaca.

Sudah banyak kita lihat idea pemasangan wainscoating di dalam dekorasi rumah. Ianya tidak terhad dalam apa jenis rumah, asalkan ianya menepati kesesuaian warna dan konsep kerana ada tema dekor yang tidak sesuai untuk dipadankan dengan wainscoating.

Oleh itu, IMPIANA ingin memberi pencerahan secara lebih mendalam bagaimana anda boleh tatarias dinding utama di rumah anda dengan wainscoating tetapi adalah lebih molek untuk kita ketahui serba sedikit apa itu wainscoating dari mana ianya datang dan mengapa teknik ini tidak lapuk ditelan zaman dan tidak lekang dek masa.

Sejarah ringkas

Secara amnya, wainscoating sudah lama digunakan dalam hiasan dalaman rumah sejak dari Kurun Ke 18 lagi. Ianya banyak diaplikasikan di negara Eropah seperti England, German, Perancis dan beberapa lagi negara di Eropah. Penataan seperti ini boleh didapati di istana pemerintah, rumah pentadbiran kerajaan dan sukar untuk ditemui di rumah golongan pertengahan pada masa itu. Pada hari ini, teknik panel dinding ini banyak digunakan di mana sahaja, tidak kira rumah mewah atau rumah golongan berpendapatan sederhana kerana konsepnya sentiasa hijau dan tidak nampak lapuk.

Lokasi strategik Wainscoat

Selalunya pemilik rumah dan pereka dalaman akan meletakkan panel dinding ini di dinding utama kediaman yang mana ianya berfungsi sebagai fokal point dan menaikkan seri ruang terutamanya di ruang tamu, laluan menuju ke bilik dan juga di bilik air (menggunakan jubin, bukan kayu).

Selain daripada mencantikkan dinding ianya juga turut berperanan sebagai pelindung kepada warna cat setelah anda menyusun sofa ataupun meja yang boleh merosakkan warna cat asal. Ini kerana selalunya wainscoat akan diletakkan separuh daripada ketinggian badan manusia iaitu dari bahagian pinggang ke bawah, tetapi ini tidak bermakna tiada pemasangan dibuat pada keseluruhan dinding cuma ianya jarang dilakukan.

Kesesuaian tema

Idea pemasangan wainscoating tidak berapa sesuai jika anda memilih tema kediaman scandinavia, ini kerana ianya menggunakan material serta perabot yang terhad dan menjimatkan penggunaan ruang. Tonanya pula lebih kepada warna yang menjemput kehadiran cahaya semulajadi secara maksima. Idea ini memerlukan anda untuk menambah beberapa hiasan di dinding seperti frame gambar untuk menaikkan serinya dan beberapa lagi aksesori tambahan dan Ya, konsep skandinavia kurang sesuai untuk wainscoating kerana skandinavia lebih bersifat minimalis.

Tetapi jika anda gemarkan konsep modern english, pemasangan wainscoating amat ideal, ini kerana dari sudut sejarahnya sudah menunjukkan walaupun tradisional, di zaman moden juga sesuai untuk dipadankan dengan dinding sama ada berona gelap atau terang. Cadangan kombinasi warna yang sesuai adalah hitam putih, biru putih, coklat gelap dan kuning terang.

Akhir sekali, walaupun teknik ini sudah lama digunakan, tetapi ianya tidak pernah lapuk atau obsolete kerana ia berupaya untuk membuatkan dinding yang rata dan biasa nampak lebih elegan berbanding yang asal dan polos, dan penulis yakin, 30 tahun akan datang pun ianya masih lagi sesuai untuk digunakan.

Berikut adalah beberapa cadangan idea pemasangan wainscoating yang anda boleh suaipadankan dengan hiasan di rumah anda, selamat mencuba!!

Merealisasikan keinginan pemilik mengikut kesesuaian gaya hidup dianggap satu cabaran yan perlu digalas sempurna oleh pereka hiasan dalaman. Ketelusan dan ketelitian merias wajah kediaman yang diamanahkan semestinya antara perkara utama yang perlu dititikberatkan untuk mendapatkan hasil yang benar-benar memuaskan.

Menurut Emasria, kos keseluruhan renovasi kediaman yang dilengkapi dengan tiga bilik tidur, dua bilik air serta dapur dan ruang tamu ini telah menelan belanja RM100k. Pemilik merasakan ia satu pelaburan yang berbaloi kerana tatkala berada didalam rumah ini terasa seperti sedang duduk berehat di kafe indah yang selesa.

Rona kelabu yang memenuhi segenap ruang kediaman ini telah di neutral kan dengan perabot serta aksesori yang diatur dengan pantulan cahaya lampu tepat, menyerlahkan lagi segenap sudut untuk tampil elegan. Selain itu, pembahagian antara satu ruang dengan ruang yang lain juga dilihat amat penting agar kediaman kelihatan lebih teratur tetapi tidak terlalu rigid. Pemilik memilih untuk menggunakan panel besi pada ruang makan untuk memisahkannya daripada dapur. Binaan dinding dengan kemasan cladding bertekstur batu bata merah dijadikan sebagai feature wall sudut ruang makan yang boleh memuatkan 4 hingga 6 orang tetamu. Segenap ruang yang ada telah dihias dengan rapi dan teliti mengikut konsep yang ditetapkan.

Jom IMPIANA bawakan pembaca cuci mata melihat kediaman indah persis kafe hipster ini. Semoga menjadi inspirasi dan ingat, jangan takut untuk mencuba!

" Kalau ko ada bajet kan, ko nak deko rumah macam mana?""Hmmm, aku nak rumah konsep macam kafe, hipster & nampak industrial"Bermula dari minat, ke mimpi kini jadi kenyataan….


Masuk-masuk Rumah, Terus Jumpa Dapur, Ini Idea Dekorasi Rumah Flat Luas 712 Kaki Persegi

Masuk-masuk rumah, terus jumpa dapur. Rumah flat dengan keluasan 712 kaki persegi. Ruang tamu jenis memanjang. Bagi anda yang tinggal di rumah flat, anda perlu bijak menyusun atur perabot serta memilih konsep dekorasi yang sesuai agar rumah tidak kelihatan sempit.

Untuk rumah flat dengan keluasan yang cukup terhad maka dekorasinya perlulah seminimum yang mungkin. Tidak perlu diletakkan terlalu banyak perabot. Elemen hiasan juga biarlah ringkas dan tidak terlalu sarat.

Berikut dikongsikan dekorasi rumah flat dengan keluasan 712 kaki persegi.

SEBELUM:

SELEPAS:

ARTIKEL BERKAITAN:

Tidak semua orang berpeluang memiliki lebih dari sebuah rumah. Tetapi bagi yang bernasib baik, mempunyai rumah persinggahan juga merupakan salah satu kepuasan yang tidak ternilai.

SEBELUM

SELEPAS

Ruang yang sering ditekan kan dalam sesebuah dekorasi kediaman adalah dinding TV. Namun adakalanya, dekorasi yang terlalu sarat membuat ruang menonton anda kelihatan seak terutamanya bagi kediaman bersaiz kompak. Oleh itu, IMPIANA kongsikan inspirasi dinding TV untuk ruang bersaiz kompak

Kanak-kanak, antara permainan wajib tidak kire lelaki mahu pun perempuan adalah Animal Figurines. Masa nak membeli si anak-anak ni memang teruja. Lama kelamaan, terbiar dan bersepah. Tambahan anak yang meningkat usia, banyak permaianan yang sudah tidak sesuai dengan usia mereka. Kebanyakkan ibu bapa akan buang sahaja dari bersepah dan menyemak di dalam stor. Tapi, IMPIANA nak bagi cadangan yang lebih bijak dan cantik untuk mak-mak olah semula figura haiwan tersebut menajdi sesuatu yang lebih menarik buat dekorasi kediaman anda.


Taman Tema Air SplashMania Bakal Dibuka Secara Rasmi Pada 6 Februari Ini

Ada di kalangan anda yang sememangnya pencinta dengan taman tema air dan gemar melakukan aktiviti lasak serta menyeronokan? Ini satu khabar gembiira buat anda semua!

Sebuah taman tema air terbaru, SplashMania di bawah kendalian dan projek pembangunan oleh Gamuda Land bakal dibuka dan beroperasi secara rasmi pada 6 Februari ini.

Dengan saiz keluasan tanah yang telah dibangunkan, anda boleh merasai pengalaman ‘When Nature Meets Fun’ di taman tema air SplashMania! Sangat menakjubkan!

Apa yang telah menarik perhatian IMPIANA, taman tema air SplashMania ini dibina dan dibangunkan dengan kawasan persekitaran lebih daripada 70% tumbuhan pokok semula jadi. Dengan ini, sudah pasti taman tema air ini akan mempunyai persekitaran yang segar serta menenangkan.

Bukan itu sahaja, taman tema air SplashMania bakal menyediakan sebanyak 24 gelongsor air mengagumkan dan mempunyai lebih 15 tarikan utama yang menarik kepada para pengunjung. Sudah pasti, para pengunjung yang bakal datang di taman tema air SplashMania akan merasai pengalaman yang menyeronokkan!

Jadi, tunggu apa lagi? Mesti ramai yang sudah tidak sabar dan berasa amat teruja dengan pembukaan taman tema air SplashMania yang bakal dibuka tidak lama lagi.

Bersempena promosi pembukaan, harga tiket dijual dengan harga RM79 untuk dewasa manakala bagi warga emas dan kanak-kanak pula RM63 sahaja, bermula sekarang sehingga 31 Mac depan.

Alhamdulillah… ‘rumah kecil kami’ dalam kampung dengan latar belakang gunung-ganang yang indah nan permai terhasil jua akhirnya, dengan gabungan konsep moden dan tradisional sesuai lah habuan nak berehat minum-minum kopi lepas bersara nanti konon-kononnya.

Rumah berkonsepkan ‘rumah terbuka’ ni kami buat dengan pengudaraan dan pencahayaan semula jadi yang maksimum sebagai kunci utama pembinaan ni. Kalau secara istilah seni bina depa kata guna konsep “sustainable construction” kot. Konsep Rekaan rumah kecil ni adalah minimalis dan kemas.

Struktur utama rumah ni kami guna kerangka metal frame. Lepas tu untuk dinding dengan lantai kami pakai cement board ja tak gaduh ikat bata dengan nak plaster dah. Nak bagi segak bahagian luar, kami pakai “shiplap plank”. Dinding bahagian dalam kami buat finishing cat ja terus atas cement board tu. Yang lantai pulak kami pasang vinyl flooring atas cement board tu bagi segak.

Lantai luar tu kami guna kayu composit yang macam platform kolam di hotel-hotel. Keluasan lantai boleh ikut pilihan masing-masing dan bersesuaian dengan tanah yang dok ada, kami tanah kecik buat kecik ja laa dalam 18×16 kaki tak silap, tak termasuk balkoni la

Okayy kalau nak tanya bab harga tu kena runding dengan tukang kontraktor sebab ada bahan kita boleh pakai yang lebih ‘mesra poket’ dan ada yang nak kena yang bagus. Tapi kos tu insya-Allah padan patut laa orang kata.

Lantai kediaman yang bersih dan cantik merupakan salah satu ciri rumah yang selesa didiami. Bagi memastikan lantai sentiasa dalam keadaan yang tip top, pemlik perlulah menjaga dan membersihkannya setiap hari. Jika tidak dikekalkan kebersihan lantai, pasti akan jadi tidak selesa dan mungkin juga akan cepat rosak.

IMPIANA ingin membantu anda bagaimana untuk menjaga lantai rumah dengan sempurna agar ia kekal lama dengan modal yang rendah serta hanya menggunakan segala peralatan yang sedia ada dalam rumah.

Perahan Lemon

Anda boleh menjimatkan penggunaan cecair cucian lantai dengan membuat sendiri air cucian agar lantai anda kekal bersih sepertimana ia dipasang mula-mula dahulu.

Bahan-bahan :
1 biji lemon
1 jug air paip
1 sudu sabun serbuk

Cara-caranya :

Campurkan kesemua bahan-bahah di atas iaitu air perahan limau bersama sabun serbuk serta air paip ke dalam baldi.

Mop kawasan rumah anda seperti biasa.

Semburan air untuk menyapu pasir

Selalu apabila kita menyapu lantai, pasti sukar untuk memerangkap pasir halus yang melekat di celahan celahan lantai vinyl flooring rumah anda.

Cara-caranya:

Semburkan sedikit air paip ke atas penyodok penyapu. Ia bertindak sebagai pelekat untuk memerangkap butir kecil pasir dan memudahkan proses pembersihan.

Selepas disembur dengan sedikit air, sapu pasir tersebut ke dalam penyodok seperti biasa.

Hilangkan Bau Hapak Pencuci Hampagas

Masalah biasa yang dihadapi oleh setiap orang ketika mengemas rumah menggunakan vacuum adalah bau hapak habuk yang terperangkap dalamnya. Sama juga keadaannya apabila tidak disedut oleh vacuum, kotoran micro boleh merosakkan lantai rumah anda.

Gunakan serbuk kayu manis untuk menyegarkan udara yang dikeluarkan oleh mesin tersebut agar udara rumah anda bebas daripada bau busuk hapak.

Cara-caranya:

Ambil sedikit serbuk kayu manis, letakkan di hadapan hos penyedut vacuum dan biarkan ia menyedutnya untuk membebaskan haruman kayu manis di sekeliling rumah.

Kilatkan lantai rumah

Tips ini amat sesuai untuk lantai di bahagian dapur yang menggunakan jubin. Kalau tidak dibersihkan dengan betul, seperti tertumpah air berperisa, pasti akan membuatkan lantai anda melekit dan berbau.

Pasti lantai melekit membuatkan anda berasa tidak selesa.

Bahan-bahan :
1 Penutup pencuci lantai
Cuka
Air Panas

Cara-caranya:

Campurkan kesemua bahan di atas ke dalam baldi dan mop pada lantai jubin dapur anda.

Kesannya akan membuatkan lantai jubin anda kembali berkilat seperti baru dipasang semalam.

Dah bertahun-tahun guna ketuhar gelombang mikro atau microwave dirumah tapi tak pernah sekali pun terfikir nak cuci. Kadangkala, sampai ada kesan hitam pada bahagian dlam akibat daripada sisa makanan yang tertinggal.

Dan bagi sesetengah pengguna pula, mungkin tidak pasti bagaimana cara nak bersihkan microwave dengan mudah. Jadi kali ini IMPIANA kongsikan dengan anda trik dari seorang pengguna Facebook yang mencuci microwave miliknya hanya dngan menggunakan lemon. Jom kita cuba!

Keadaan sebelum.

Tips Bersihkan dan Wangikan Microwave

1⃣ Ambil mangkuk dan letakkan air separuh sahaja

2⃣ Perah dan letakkan hirisan lemon dalam air tersebut

3⃣ Masukkan dalam microwave.

4⃣ On kan selama 5 minit.

5⃣ Tunggu 2 minit sebelum buka microwave (untuk pastikan wap air tersebut tak keluar dari microwave)

6⃣ Lap microwave dengan kain bersih. Senang betul tak yah nak sental kerak-kerak dan sisa minyak tu. Bau pun harum semerbak lemon gitu.

Siap!

Senang dan cepat kan?

Nota kaki.

Nak guna soda bicarbonate pun boleh juga.
Belajar sesuatu?

Salinda Sopian
Jom cuci microwave


DIY Balang Kuih Raya Dari Botol Plastik 90 Sen

Antara aksesori penting di hari raya untuk kediaman adalah balang kuih raya. Bukan sahaja isinya menjadi perhatian, reka bentuknya juga turut diteliti. Sudah pasti, balang kaya sentiasa menjadi pilihan dek rekaannya yang menarik. Terdapat juga balang kuih raya yang diperbuat dari plastik. Namun, krekaanya sangat terhad dan kalau yang cantik pun harganya mahal. Balang kuih raya plastik ini kebiasaanya menajdi pilihan mereka yang mempunyai anak atau cucu ramai. Almaklum lah takut pecah kan.

Tapi, kali ini IMPIANA nak ajar anda cara menghasilkan balang kuih raya cantik dari bekas plastik 90sen sahaja. Bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT!

Bahan-bahan:

Balang plastik
Tisu bercorak
Gam Kraf
Gunting

Gula-gula getah jika dikunyah mempunyai pelbagai manfaat. Antaranya termasuklah dapat menghalang kerosakan gigi dan membantu pencernaan. Tetapi malangnya, jika tersilap langkah chewing gum yang dibuang merata mungkin boleh merosakkan pakaian jika terlekat! Memang geli dan menjengkelkan, lebih-lebih lagi kalau terkena pada baju kegemaran.

Bukan mudah ya,nak tanggalkan gula getah daripada fabrik..Jadi, tak kan nak buang?

Nanti dulu, sebelum buang pakaian yang ternoda tu, apa kata anda cuba tip dan trik yang telah IMPIANA sediakan ni. 7 cara ringkas ini mungkin berkesan ;

TANGGALKAN CHEWING GUM PADA FABRIK

1. PETI SEJUK
Letakkan pakaian yang terbabit kedalam plastik kedap udara kemudian simpan kedalam peti sejuk. Biarkan sehingga beku. Apabila gula-gula getah sudah keras, ia akan dapat ditanggalkan dengan mudah

2. CUKA
Tuang cuka kedalam mangkuk dan panaskannya didalam ketuhar gelombang mikro atau microwave selama lebih kurang seminit. Apabila sudah panas, keluarkan mangkuk dari microwave kemudian celupkan pakaian yang terkena chewing gum kedalam cuka selama beberapa minit. Cuka panas akan memudahkan proses penaggalan menggunakan berus

3. SETERIKA
Lapikkan papan menggosok dengan kadbod atau apa apa lapisan yang selamat. Lekapkan bahagian pakaian yang terkena chewing gum pada permukaan kadbod kemudiam gosok kawasan yang tercemar tersebut sehingga chewing gum cair dan terlekat pada kadbod.

4. PENGERING RAMBUT
Gunakan pengering rambut dan perlahan-lahan hidup dan halakan pada gula-gula getah yang terlekat. Buat sehingga ia cair dan mudah untuk ditanggalkan. Hati-hati jangan sampai terkena tangan!

5. WD-40
Ini merupakan solusi paling pantas dan mudah. Hanya perlu semburkan sedikit WD-40 pada gula getah yang terlekat. Tunggu beberapa ketika dan boleh cabut dengan mudah tanpa merosakkan pakaian.

Vertical garden memberi impak menarik pada dinding yang kosong. Ia juga berupaya menjadi feature menarik pada sesebuah ruang yang kosong. Namun, untuk memiliki sebuah vertical wall tumbuhan semula jadi, ia memerlukan sistem dan penyelenggaraan khas untuk memastikan ia malar hijau.

Tapi harus diingat, vertical garden ini hanya sesuai di kawasan yang mempunyai teduhan seperti di dalam rumah dan interior kediaman

Bahan-bahan:
beberapa jenis tanaman artificial mengikut kreativiti (rumput, pakis dan palma)
Jaring dawai hijau
Skru penyangkut
Cable tight

Cara-cara:
1. Pasangkan jaring dawai hijau pada keseluruhan dinding yang hendak dihias menggunakan skru penyangkut yang dipasang pada dinding (penggunaan jaring hijau bertujuan memudahkan tanaman artificial disusun)

2. Susun tanaman artificial pada jaring yang telah dilekatkan pada dinding dan ikat dengan cable tight

Kolam adalah satu tempat mandi yang bukan sahaja digemari oleh kanak-kanak tetapi ia diminati oleh orang dewasa juga. Sesetengah orang menginginkan kolam di rumah tetapi harga rumah yang sudah siap sedia dengan kolam, mengambil kos yang tinggi. Oleh kerana itu, saya akan memberi tahu kisah dari satu ini artikel yang dia menceritakan bagaimana kasih sayang seorang ayah yang ingin membina kolam renang demi keseronokkan anak-anaknya.

Jadi yang pertama adalah menanda reka bentuk kolam yang mahu dibuat. Proses mengorek tanah perlu dilakukan. Kemudian, meletakkan batu kerikil atau kata nama lain, batu kasaran. Sebelum itu, saya ingin memberitahu bahawa lubang bersebelahan dengan kolam yang digalinya bukan lubang kumbahan. Ia sebenarnya adalah lubang untuk air yang bocor dari singki rumahnya. Jadi, untuk lebih mudah mengeluarkan air dari kolam rumah ini, satu lubang kecil telah ditebuk untuk masuk ke lubang tangki.

Seterusnya, dengan berukuran 3 x 2, rangka besi pun mula disusun lalu diletakkan dahulu dikeliling sebelum meneruskan menyambung membuat konkrit. Setelah itu, sistem saluran paip kolam ini untuk pengambilan dan pengeluaran air melibatkan pemasangan pam air untuk air terjun dan air pancut. Pemasangan batu bata selesai dan selepas itu perlu tampal simen di sekeliling kolam pula.

Habis sahaja tampal simen di keliling kolam, mengikut artikel tersebut, seorang ayah itu dibantu oleh anaknya untuk mencuci kolam dan setelah selesai mencuci, beliau menyambung untuk pemasangan jubin dan menggunakan kedap atas sika untuk tujuan kalis air. Dan akhir sekali, tinggal untuk mengecat sahaja. Cat yang digunakan cat jenis epoxy dengan kuantiti 4-liter base dan 1 liter hardener. Selepas itu, maka tersiaplah sebuah kolam renang yang dibuat dengan sendiri.

Akhir kata, seorang ayah yang inginkan kebahagian dari keluarga, perlulah berusaha dan menjalani setiap cabaran hidup.

Kredit foto dan facebook: Hafizah Hateh